মাঘের শীতে বাঘ কাঁপে! কবে থেকে পারদ পতন?

কলকাতা: অপেক্ষার অবসান। ফিরছে জাঁকিয়ে শীত। শনিবার থেকে ফের বঙ্গে হাড় কাঁপানো ঠাণ্ডার পূর্বাভাস। আলিপুর আবহাওয়া দফতর জানিয়েছে, মধ্যভারতে তৈরি হয়েছে একটি ঘূর্ণাবর্ত। যে কারণে ১৮ জানুয়ারি শনিবার থেকে বাড়বে উত্তুরে হাওয়ার প্রকোপ। সঙ্গে নিম্নগামী হবে পারদ। আগামী সপ্তাহ পর্যন্ত দক্ষিণবঙ্গের তাপমাত্রা স্বাভাবিকের তুলনায় কম থাকার কথা জানিয়েছে, হাওয়া অফিস।

আগামী সপ্তাহভর উত্তর ও দক্ষিণবঙ্গে থাকবে শুষ্ক আবহাওয়া। বৃষ্টির সম্ভবনা প্রায় নেই বললেই চলে। কথায় আছে মাঘের শীতে বাঘ কাঁপে। সেই কনকনে শীতের দেখা মিলবে এবার। পারদ নামতে পারে ১২-১৩ ডিগ্রিও। জেলায় জেলায় পারদ পতনের সম্ভবনা আরও বেশ কয়েক ডিগ্রি।

আরও খবর: খাসির মাংস বলে সারমেয়র মাংস বিক্রি!

কেমন থাকবে দক্ষিণবঙ্গের আবহাওয়া?

দক্ষিণবঙ্গের হাওড়া, হুগলি ও উত্তর ২৪ পরগনা, দক্ষিণ ২৪ পরগনার, পূর্ব মেদিনীপুর, পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, বীরভূম ঢাকা থাকবে ঘন কুয়াশায়।

কেমন থাকবে উত্তরবঙ্গের আবহাওয়া?

উত্তরবঙ্গের একাধিক জেলায় রয়েছে ঘন কুয়াশার সতর্কবার্তা। এছাড়াও দার্জিলিং-এর একাধিক জায়গায় রয়েছে ঘন কুয়াশার সম্ভবনা। আবহাওয়া শুষ্ক থাকবে, তবে পারদ পতনের সম্ভবনা উড়িয়ে দিচ্ছেনা হাওয়া অফিস।

কেমন থাকবে কলকাতার আবহাওয়া?

আজ দিনভর কলকাতার সর্বোচ্চ তাপমাত্রা থাকবে ২৫ ডিগ্রি। সর্বনিম্ন ১৫ ডিগ্রি। আজ দিনভর কলকাতায় দেখা মিলবে না কুয়াশার।