২৪ ঘণ্টার মধ্যেই ফিরবে হাড়কাঁপানো শীত, ৩ জেলায় বৃষ্টির পূর্বাভাস! রইল আবহাওয়ার আপডেট

কলকাতা: আবহাওয়ার খামখেয়ালিপনায় নাজেহাল বঙ্গবাসী (Weather Update)। শীত যেন ‘এই আছি, এই নেই!’ জাঁকিয়ে শীতের আমেজ পেতে বারবার বাঁধা হয়ে দাঁড়িয়েছে পশ্চিমীঝঞ্ঝা (Winter Update in Kolkata)। হালকা শীতের দেখা মিললেই তাপমাত্রা বেড়ে যায় ২-৩ ডিগ্রি সেলসিয়াস।

তবে আলিপুর আবহাওয়া দফতরের তরফ থেকে মিলল স্বস্তির ইঙ্গিত। আগামী ২৪ ঘণ্টার মধ্যেই ফের শীতের নয়া ইনিংসের সাক্ষী থাকবে রাজ্যবাসী। পাশাপাশি, ৩ জেলায় রয়েছে বৃষ্টির পূর্বাভাস।

আরও পড়ুন: আজ থেকেই ভাগ্য খুলবে তিন রাশির! শনির কৃপায় সুখ ও সমৃদ্ধি আসবে জীবনে

কেমন থাকবে দক্ষিণবঙ্গের আবহাওয়া?

দক্ষিণবঙ্গের জেলাগুলিতে ছিল ঘন কুয়াশার দাপট। হাওয়া অফিস জানিয়েছে, ফের কামব্যাক করতে চলেছে শীত। দিনকয়েক বীরভূম ও পুরুলিয়ায় তাপমাত্রা বেড়েছিল বেশ কিছুটা। শীতের শিরশিরানিও অনুভূত হয়নি। দক্ষিণবঙ্গেও তাপমাত্রার খুব একটা হেরফের না হলেও রাতের মধ্যেই বদলে যাবে আবহাওয়া। সেই সঙ্গে কলকাতা সহ দক্ষিণবঙ্গের ৭ জেলায় থাকবে শীতের দাপট। মোটের উপর আবহাওয়া থাকবে শুষ্ক। সঙ্গে থাকবে কুয়াশার দাপট।

কেমন থাকবে উত্তরবঙ্গের আবহাওয়া?

হাওয়া অফিস সূত্রে খবর, চলতি সপ্তাহে উত্তরবঙ্গের ৩ জেলায় বৃষ্টির পূর্বাভাস। দার্জিলিং, কালিম্পঙ ও জলপাইগুঁড়িতে হালকা বৃষ্টির সম্ভবনা। অন্যান্য জেলাগুলিতে জারি কুয়াশার সতর্কতা। ৩ জেলা ছাড়া বাকি জেলাগুলিতে আবহাওয়া থাকবে শুষ্ক। রবিবারের মধ্যে এক ধাক্কায় ৩-৪ ডিগ্রি তাপমাত্রার পতন।

কলকাতার আবহাওয়ার আপডেট

এদিন কলকাতার সর্বোচ্চ তাপমাত্রা থাকবে ২৬ ডিগ্রি সেলসিয়াস ও সর্বনিম্ন ১৮ ডিগ্রি সেলসিয়াস। রবিবার থেকে বদলাতে শুরু করবে আবহাওয়া। আগামী ৩ দিনে জাঁকিয়ে শীত পড়ার সম্ভবনা।